Source: https://jarvenpaa.cloudnc.fi/fi-FI/Toimielimet/Kaupunginhallitus/Kokous_2742020/Palvelusetelin_arvon_tarkistaminen_ja_pa(13982)
Timestamp: 2020-07-12 08:43:51+00:00

Document:
Palvelusetelin arvon tarkistaminen ja palvelusetelisääntökirjan päivittäminen | Järvenpää
Palvelusetelin arvon tarkistaminen ja palvelusetelisääntökirjan päivittäminen
Kaupunginhallitus, kokous 27.4.2020
§ 161 Palvelusetelin arvon tarkistaminen ja palvelusetelisääntökirjan päivittäminen
Opetus- ja kasvatuslautakunta, 10.12.2019
Valmistelijat: Mikko Mäkelä ja Meiju-Leena Heinonen
Yksityisessä päiväkodissa järjestettävää varhaiskasvatusta varten kunta myöntää lapselle palvelusetelin, joka korvaa osan kustannuksista. Varhaiskasvatuksen palvelusetelisääntökirjassa Järvenpään kaupungin varhaiskasvatuspalvelut asettavat toiminta- ja menettelytapaohjeet palvelusetelitapahtuman eri osapuolille, joita ovat yksityiset varhaiskasvatuspalvelun tuottajat, Järvenpään kaupunki sekä perheet. Sääntökirja ei ole sopimus kunnan ja palveluntuottajan välillä. Sääntökirjasta löytyvät lakisääteiset ja kunnan itse asettamat kriteerit palveluntuottajien valitsemiselle. Palveluntuottajan on sitouduttava noudattamaan sääntökirjan ohjeita ja linjauksia. Kunta valvoo lakisääteisenä valvontaviranomaisena sääntökirjan ja muiden ohjeiden noudattamista. Mikäli palveluntuottaja ei noudata sääntökirjaa hänet voidaan poistaa palvelusetelitoimijoiden joukosta. Palvelusetelisääntökirjassa on myös ohjeet asiakkaille palvelusetelin hakemiseksi, yhteystiedot kuntaan ja palvelusetelitoiminnasta aiheutuvat maksukäytännöt palveluntuottajalle.
Palvelustelisääntökirjaan esitetään tehtäväksi seuraavat päivitykset alla olevien asioiden osalta. Muutokset on kirjattu liitteeseen punaisella värillä ja poistettavat asiat on yliviivattu.
Palvelusteliasiakkaiden tulotietojen selvittämisessä ei voida käyttää tulorekisteriä, sillä käyttötarkoitusta ei ole kirjattu tulorekisterilain 13 §:ään. Järvenpään kaupunki pyytää palveluseteliasiakkaita toimittamaan tulotietonsa, kuten on aikaisemminkin toimittu.
Palvelusetelisääntökirjasta poistetaan 1.8.2020 alkaen maininta 5-vuotiaiden maksuttoman varhaiskasvatuksen järjestämisestä, sillä toimikaudella 2020-2021 Järvenpäässä ei tarjota 5-vuotiaille lapsille maksutonta varhaiskasvatusta. Muutos ei vaikuta palveluntuottajan saamaan kuukausittaiseen kokonaiskorvaukseen lapsesta.
Palvelusetelisääntökirjaan tehdään muutos, jossa palvelusetelin arvo tarkistetaan 1.8.2020 lähtien vuosittain palvelusetelisääntökirjassa mainittuihin indekseihin perustuen. Aiemmin tarkistus on tehty kahden vuoden välein.
Palvelusetelisääntökirjan mukaisesti palveluseteliin tehdään indeksikorotus 1.8.2020 alkaen. Palvelusetelisääntökirjassa mainitut sosiaalipalveluiden ansiotason indeksi (50 %) ja elinkustannusindeksi (50%) ovat muuttuneet siten, että palvelusetelin korotus on ennakollisen sosiaalipalvelujen ansiotasoindeksin ja vahvistetun elinkustannusindeksin muutosten mukaisesti 3,4 %:ia. Yli 3-vuotiaan lapsen palvelusetelin arvo nostetaan ennakollisen tiedon mukaan 1.8.2020 alkaen 850 euroon.
Alle 3-vuotiaan lapsen palvelusetelin kerroin nostetaan siten, että se on jatkossa 1.60. Tähän asti on käytetty kerrointa 1,55, mikä ei ole vastannut todellisia kustannuksia, kun huomioidaan alle 3-vuotiaille laissa edellytetty henkilöstömitoitus. Todellisten kustannusten mukainen kerroin olisi 1,68, mutta kaupungin taloudellisen tilanteen takia tähän ei ole tällä hetkellä mahdollisuuksia.
Palveluntuottajien mahdollisuuteen veloittaa palvelusetelit tulee muutos siten, että palveluntuottajat voivat jatkossa veloittaa setelit kerran kuukaudessa. Tähän asti mahdollisuus on ollut kaksi kertaa kuussa, mutta käytännössä palveluntuottajat eivät ole tätä mahdollisuutta käyttäneet ja se on siinä mielessä tarpeeton.
Palvelusetelisääntökirjaan muutetaan lasten ja nuorten lautakunnan tilalle opetus- ja kasvatuslautakunta. Lisäksi palvelusetelisääntökirjaan korjataan jo 1.1.2019 alkaen voimassa ollut toimivallan siirtoon liittyvä linjaus, jonka mukaan päätöksen palvelusetelituottajan hyväksymisestä tekee varhaiskasvatuksen toimivaltainen viranomainen eli varhaiskasvatuksen palvelupäällikkö, ei varhaiskasvatusjohtaja kuten aiemmin.
Palvelusetelin indeksikorotuksen kustannusten arvioidaan olevan noin 169 000 euroa vuodessa. Tämän lisäksi alle 3-vuotiaan lapsen palvelusetelikertoimen nostamisen 1,6:een arvioidut kustannusvaikutukset ovat noin 46 000 euroa vuodessa. Palvelusetelimenojen kokonaiskustannukset näiden muutosten myötä kasvavat yhteensä noin 215 000 euroa vuodessa. Yhteensä palvelusetelimenot ovat Järvenpäässä noin 3,4 miljoonaa euroa vuodessa.
Asia on käsiteltävä kiireellisenä eikä voi odottaa poikkeustilanteen päättymistä, koska asia vaikuttaa oleellisesti yksityisten palveluntuottajien syksyn toimintaan sekä siihen millaisia tuotteita ja minkälaisia palveluja heillä on tarjolla. Yksityisten päiväkotien pitää ilmoittaa kaupungille huhtikuun loppuun mennessä, mitä tuotteita heillä on palveluvalikoimassa. Tämä vaikuttaa kaupungilla tehtävään syksyn varhaiskasvatukseen hakijoiden sijoittelun kokonaisuuteen, johon yksityisten päiväkotien tilanne vaikuttaa oleellisesti.
hyväksyä varhaiskasvatuksen palvelusetelisääntökirjan edellä kuvatut muutokset 1.8.2020 alkaen.
hyväksyä yli 3-vuotiaan palvelusetelin uudeksi arvoksi 850 euroa alkaen 1.8.2020. Mikäli lopullisesti vahvistettu indeksin mukainen muutos poikkeaa ennakkotiedollisesta summasta, valtuutetaan varhaiskasvatusjohtaja vahvistamaan lopullinen summa.
hyväksyä alle 3-vuotiaan palvelusetelin kertoimeksi 1,60 aiemman 1,55 asemesta.
hyväksyä kohdan 1 tulotietojen toimittamisen osalta muutokset varhaiskasvatuksen palvelusetelisääntökirjaan voimaan heti.
Varhaiskasvatusjohtaja, varhaiskasvatuksen palvelupäällikkö, varhaisaksvatuksen toimistosihteerit, yksityiset varhaiskasvatuksen palveluntuottajat
Varhaiskasvatuksen_palvelusetelisääntökirja 1.8.2020.pdf (pdf, 381 kt)
§ 156 Kokouksen laillisuus ja päätösvaltaisuus sekä pöytäkirjan tarkastaminen
§ 157 Ilmoitusasiat
§ 158 Järvenpään Veden ja Järvenpään kaupungin palvelusopimuksen päivittäminen vuodelle 2020
§ 159 Tontin 186-22-2228-1, Yliopettajankatu 5, myyminen
§ 160 Rakennusvalvontayhteistyön laajentaminen Hyvinkään kanssa
§ 162 Edustajien nimeämispyyntö / Uudenmaan päihdehuollon kuntayhtymän yhtymäkokous 3.6.2020
§ 163 Kiinteistö Oy Terveyskeskuskampuksen Pysäköinti 1 / Toimiohje yhtiökokousedustajalle
§ 164 Järvenpään Pysäköinti Oy / Toimiohje yhtiökokousedustajalle
§ 165 Kiinteistö Oy Järvenpään Terveystalo / Toimiohje yhtiökokousedustajalle
§ 166 Yhtiökokouskutsu 6.5.2020 / Asunto Oy Auerkumpu

References: § 161

§ 156

§ 157

§ 158

§ 159

§ 160

§ 162

§ 163

§ 164

§ 165

§ 166